## L’IVAM participa en un projecte d’investigació educativa juntament amb el Macba de Barcelona, el Centre d’Art la Panera de Lleida i Es Baluard de Mallorca

*** El dimarts 25 de febrer es presenta la publicació que arreplega el procés de treball col·lectiu en el Museu Nacional Centro de Arte Reina Sofía
* El projecte, impulsat per la Fundació Daniel y Nina Carasso, pretén generar un prototip mòbil artístic**

L’Institut Valencià d’Art Modern (València), Es Baluard Museu d’Art Contemporani de Palma (Mallorca), el MACBA (Barcelona) i el Centre d’Art la Panera (Lleida) presenten en el Museu Nacional Centro de Arte Reina Sofía una publicació que arreplega el procés d’investigació col·lectiva que han dut a terme els departaments d’educació dels quatre museus.

‘Pensant juntes un dispositiu d’art mòbil’ és el títol del projecte, impulsat per la Fundació Daniel y Nina Carasso, en el qual porten treballant conjuntament des de l’any 2020. Part de la idea del ‘museu fora del museu’ i dels dispositius d’art mòbil com a detonants capaços d’activar la participació en la cultura des de la producció, la creació de nous relats i l’estimulació de la imaginació poètica i política.

Els equips d’educació han triat com a eix transversal de treball ‘el dret a la ciutat’ perquè cada museu s’hi aproxime des de la seua realitat i especificitat, treballant amb les comunitats pròximes a cada una de les institucions participants.

D’esta manera, la investigació ha cristal·litzat en la publicació ‘Ho estem fent’, acompanyat per l’artista Itxaso Corral, i en un treball col·laboratiu amb col·lectius locals dirigit pels artistes Lluc Mayol i Violeta Ospina que pren la forma de segell editorial sònic (que no sonor) en moviment. Este treball col·laboratiu amb el context local, en el cas de l’IVAM, començarà a partir de primavera.

La presentació del procés de pensament col·lectiu, així com la publicació i el treball amb les comunitats dels quatre contextos, serà el dimarts 25 de febrer, a les 17.00 hores, en l’espai Nouvel del Museu Nacional Centro de Arte Reina Sofía, a Madrid.

Fecha: 24/02/2025